L'Ajuntament de Sagunt concedix 229 000 euros en subvencions per a la promoció i foment de l'esport
13 de novembre 2020

![Imagen 1](/media/3r1lzddy/c_javier-raro.jpg)

La Junta de Govern Local ha aprovat en la seua sessió d'este divendres la concessió de subvencions del Programa de Promoció i Foment d'Esport. En esta ocasió s'han concedit un total de 229 572,95 euros, els quals es divideixen en  213 723,73 euros que rebran 18 clubs de la localitat d'ajuda a la competició federada i activitat ordinària; 10 849,22 euros que rebran un total de 7 esportistes individuals i 5 000 euros que rebrà un únic club per a l'organització d'esdeveniments esportius.

  

Des de la regidoria d'Esports, recorden que enguany s'havia augmentat la dotació per a esta subvenció des dels 195 000 euros fins als 235 000 euros en una aposta per ajudar els i les esportistes i els clubs municipals. 

  

En este sentit, el regidor delegat d'Esports, Javier Raro, ha assenyalat que finalment es concedixen al voltant de 229 000 euros, «**la qual cosa és el màxim import en esta mena de subvencions. Reconeixem que enguany hem tingut un cert retard en la concessió conseqüència, principalment, dels mesos en què vam estar en Estat d'Alarma però finalment arribem a esta Junta de Govern i adjudiquem esta subvenció que els clubs rebran en les pròximes setmanes**».

  

Per a Raro, és important posar en valor el treball que fan els clubs de la localitat els quals generen ocupació, «**reinvertixen la subvenció en la compra de material i equipaments i al final fem de l'esport una manera de dinamitzar l'economia també**».

  

Finalment, el regidor d'Esports ha assegurat que pròximament es concediran també les subvencions d'esport en edat escolar «**que és l'altre gran apartat de subvencions que tenim en el nostre departament**».

  

​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-concedix-229-000-euros-en-subvencions-per-a-la-promocio-i-foment-de-l-esport/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-concedix-229-000-euros-en-subvencions-per-a-la-promocio-i-foment-de-l-esport/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-concedix-229-000-euros-en-subvencions-per-a-la-promocio-i-foment-de-l-esport/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-concedix-229-000-euros-en-subvencions-per-a-la-promocio-i-foment-de-l-esport/)